Heroes (TV serija)

***Heroes*** (ili, u prijevodu, ***Heroji***) je američka science fiction televizijska serija, koja se originalno emitirala na programu mreže NBC od 2006. do 2010. godine. Ova serija prikazuje obične ljude koji nakon jednog pomračenja sunca otkrivaju da poseduju nadprirodne sposobnosti. Priča prati nekoliko likova, pri čemu većina njih balansira svakodnevni život, ali ujedno i istražuje svoje novostečene moći. Serija koristi stilove naracije i pripovedanja koji su nalik onima u stripovima. 
Serija je imala debi 2006., i prva sezona je doživela veliki uspeh kako od publike, tako i od kritičara. Kasnije sezone, beleže pad gledanosti, da bi 14.05.2010. nakon 77 epizoda NBC (televizija koja je finansirala seriju) objavila da je serija ukinuta. Mnogi blogovi i fan-sajtovi spekulišu da će serija dobiti zaključak kroz filim, ili par završnih epizoda.
Pored podele na sezone koje su korišćene u produkciji, serija je podeljena u tomove koji predstavljaju izvesne celine u priči. Svaka epizoda ima svoje ime, a predstavljena je publici kao poglavlje.

## Glumačka postava
Prvobitno je Kring dizajnirao seriju sa promenljivom glumačkom postavom. Promenio je mišljenje posle izvesnog perioda kada je u praksi pokazano koliko je originalna glumačka postava prihvaćena i popularna. Zbog toga je vratio veći deo postave prve sezone i sledeće godine, sa nekoliko dodataka. U svojoj prvoj sezoni, serija ima dvanaest glavnih likova, što je ujedno čini trećom serijom prema broju likova u američkoj televiziji, odmah posle Očajnih domaćica i Izgubljenih. Iako je originalna postava na sajtu američke televizije NBC navela samo 10 glavnih likova, Leonard Roberts koji u seriji tumači lik Danijela Hokinsa je postao jedanaesti član posle pete epizode u kojoj se prvi put pojavio. Dvanaesti član je postao Džek Kolman posle jedanaeste epizode.

Prva sezona serije je imala 12 regularnih likova i to: Ali Larter igra Niki Sanders, internet striptizetu koja otkriva da ima poremećaj dvostruke ličnosti i uvećanu snagu; Greg Granberg je glumac koji predstavlja Meta Parkmana, policajca u Los Anđelesu koji može čuti tuđe misli; Masi Oka je Hiro Nakamura koji se može kretati kroz vreme i prostor; Hejden Panetijer kao srednjoškolka Kler Benet koja poseduje moć spontane regeneracije tkviva; Džek Kolman ima ulogu Noe Beneta, Klerinog oca; Adrijan Pasdar je predsednički kandidat Nejtan Petreli sa sposobnošću letenja; Majlo Ventimiglija je glumac koji ima ulogu Pitera Petrelija sa sposobnošću da kopira tuđe sposobnosti; Leonard Roberts je Di El Hokins, bivši robijaš koji može da prođe kroz čvrste stvari; Noa Grej-Kabej je Nikin sin Majka Sanders koji komunicira sa digitalnom tehnologijom; Toni Sajpres je bila Simon Devo, trgovac umetničkim tvorevinama; narkomana i slikara Isaka Mendeza glumi Santijago Kabrera; Sendhil Ramamerti predstavlja naučnika iz Indije, Mohindera Sureša.

## Prva sezona; Prvi tom: Postanak
Epizode ove sezone se baziraju na pričama kako je koji od glavnih likova otkrio svoje moći i učenju o njihovoj upotrebi. Nakon što jedan od likova koji poseduje moć sagledavanja budućnosti oslika Njujork u eksploziji, sudbina polako spaja različite heroje koji će pokušati da zaustave ovaj događaj.

## Druga sezona; Drugi tom: Generacije
Iako Generacije se baziraju na događajima nakon kraja prve sezone, česti su prikazi prošlosti, pogotovu istorije Kompanije (organizacija koja želi da kontroliše ljude sa sposobnostima). Heroji saznaju da nisu prvi ljudi sa nadprirodnim sposobnostima, ali i o smrtonosnom Šanti virusu koji predstavlja opasnost za sve koji poseduju sposobnosti.

## Treća sezona; Treći tom: Negativci, Tom četiri: Begunci
Treća sezona je podeljena u dva toma, Negativci i Begunci. 
Negativci se bavi ljudima koji poseduju sposobnosti, ali ih zloupotrebljavaju. Iako su najopasniji od njih zatovreni na Nivou 5, u zgradama Kompanije, nakon prevelikog naboja koji je El oslobodila zaštitni sistemi Kompanije otkazuju i zatvorenici beže u spoljašnji svet. Ostali heroji i zaposleni u Kompaniji preuzimaju na sebe odgovornost da ih vrate nazad na nivo 5.
Begunci je četvrti tom Heroja. U ovom delu, američka vlada saznaje za ljude sa sposobnostima i odlučuje da ih kao potencijalnu pretnju pohvata i zatvori.

## Četvrta sezona; Peti tom: Iskupljenje
Priča se nastavlja 6 nedelja kasnije od prethodne epizode, i prikazuje heroje kako pokušavaju da se uklope u svakodnevni život, izbegavajući upotrebu svojih moći. Iako svako od njih vodi zaseban život, putevi im se ubrzo ukrštaju na karnevalu koji čine isključivo ljudi sa nadprirodnim sposobnostima. Vođa karnevala, Semjuel, okuplja ljude poput njih u jednu veliku porodicu, sa idejom da napravi novi svet, u kome će ljudi sa sposobnostima biti prihvaćeni.

## Vanjske veze

* Zvanična internet prezentacija (SAD) 
* Zvanična internet prezentacija (Ujedinjeno Kraljevstvo) 
* 
* Zvaničan viki za „Heroje“  
* Nezvaničan viki za „Heroje“